Y ri oxi itzel tak espíritu ye cachiel quetzuun ranas, xequimol ca conojel ri reyes richin ri ruchulef ye cachibilan ri achia banuy tak oyoval. Xequimol ca pa jun lugar ri nbix Armagedón chin, y ri lugar ri quiri ca nbix chin pa chabül rubinian hebreo. Jari tok xcho ri Jesucristo, y xbij: Tivacaxaj na pe. Yin tok nquika-pe, nquipuu cachiel nbün jun elekon, man ninya tüj rutzijol. Y ri quichajin quicaslen y ye chajchoj, jabel ca quiquicot, roma manak itzel tak quinojibül ri quibanun ri nyechanaban tüj chiquivüch ri vinük.